《和叶中茂过访见贻四章 其二》
元代·赵汸

久知富贵等云浮，漫自空山擅一邱。志定不辞沟壑辱，身閒亦抱古今愁。

每怜山色频移杖，为惜蟾光独上楼。荷子远来同寂寞，茯苓黄菊总堪求。

作者简介：（1319—1369）元明间徽州府休宁人，字子常。九江黄泽弟子，得六十四卦大义及《春秋》之学。后复从临川虞集游，获闻吴澄之学。晚年隐居东山，读书著述。洪武二年，与赵埙等被征修《元史》，书成，辞归，旋卒。学者称东山先生。有《春秋集传》、《东山存稿》、《左氏补注》等。